Nr. 36774/22.05.2022

**PROIECT DE HOTĂRÂRE**

**privind aprobarea instituirii Programului sportiv de utilitate publică „Promovarea sportului de performanță”**

**Consiliul local al Municipiului Sfântu Gheorghe, întrunit în ședință ordinară;**

Având în vedere Referatul de aprobare al primarului municipiului Sfântu Gheorghe nr. 36771/27.05.2022 privind instituirea Programului sportiv de utilitate publică „Promovarea sportului de performanță”,

Având în vedere Raportul de specialitate al Direcţiei juridice și restituire a proprietăților nr. 36772/22.05.2022;

Având în vedere cererea A.C.S. Sepsi-SIC nr. 43/12.05.2022, înregistrată la Primăria municipiului Sfântu Gheorghe sub nr. 32889/12.05.2021

Având în vedere avizele comisiilor de specialitate ale Consiliului Local al municipiului Sfântu Gheorghe;

Având în vedere Legea nr. 273/2006 privind finanţele publice locale, cu modificările şi completările ulterioare;

Având în vedere Legea nr. 227/2015 privind Codul fiscal, cu modificările şi completările ulterioare;

Având în vedere prevederile art. 18^1 alin. (2) și art. 67^1 alin. (3) din Legea educației fizice și sportului nr. 69/2000, cu modificările și completările ulterioare;

Având în vedere Hotărârea Guvernului nr. 884/2001 privind aprobarea Regulamentului de punere în aplicare a dispozițiilor Legii educației fizice și a sportului;

În conformitate cu Ordinul ministrului tineretului şi sportului nr. 664/2018 privind finanţarea din fonduri publice a proiectelor şi programelor sportive, cu modificările și completările ulterioare;

În conformitate cu Ordinul nr. 631/890/2017 privind aprobarea modelului cadru al contractului de activitate sportivă (ordin comun al ministrului tineretului şi sportului şi al ministrului muncii şi justiţiei sociale);

Având în vedere parcurgerea procedurii prevăzute de Legea nr. 52/2003 privind transparența decizională în administrația publică, republicată, cu modificările ulterioare;

În conformitate cu prevederile art.129 alin. (2) lit d, alin. (7) lit. f din O.U.G. nr. 57/2019 privind Codul administrativ, cu modificările și completările ulterioare;

În temeiul art. 139 alin (3) lit f și art. 196 alin. (1) lit a din O.U.G. nr. 57/2019 privind Codul administrativ, cu modificările si completările ulterioare;

**HOTĂRĂŞTE:**

**Art. 1.-** Se aprobă instituirea Programului sportiv de utilitate publică ”Promovarea sportului de performanță”.

**Art. 2.-** Scopul și obiectivele programului sportiv menționat la art. 1 sunt prevăzute în anexa nr. 1.

**Art. 3**.- Se aprobă Regulamentul privind condițiile, criteriile și procedura de finanțare a programelor sportive, în baza prevederilor Legii educației fizice și sportului nr. 69/2000, cu modificările și completările ulterioare, conform anexei nr. 2.

**Art. 4.-** Anexele nr. 1 și 2 fac parte integrantă din prezenta hotărâre.

**Art. 5.-** La data intrării în vigoare a prezentei hotărâri, Hotărârea Consiliului Local al Municipiului Sfântu Gheorghe nr. 238/2019 privind aprobarea finanțării din bugetul local al municipiului Sfântu Gheorghe a programelor sportive de utilitate publică, în baza prevederilor Legii educației fizice și sportului nr. 69/2000, cu modificările și completările ulterioare,” se abrogă.

**Art. 6.** Cu aducerea la îndeplinire a prezentei hotărâri se însărcinează Primarul Municipiului Sfântu Gheorghe, Direcția Generală Economică și Finanțe Publice Municipale și Direcția Juridică și Restituirea Proprietăților;

Sfântu Gheorghe, la \_\_\_\_\_\_\_\_\_\_\_\_\_\_\_2022.

**PREȘEDINTE DE ȘEDINȚĂ**