Nr. 36772/27.05.2021

**RAPORT DE SPECIALITATE**

**privind instituirea Programului sportiv de utilitate publică**

**”Promovarea sportului de performanță”**

Potrivit Legii nr. 69/2000, a educației fizice și sportului, cu modificările şi completările ulterioare, autorităţile administraţiei publice, (...) au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale..

Prin sportul de performanță se urmărește valorificarea aptitudinilor individului într-un sistem organizat de selecție, pregătire și competiție, având ca scop ameliorarea rezultatelor sportive, realizarea de recorduri și obținerea victoriei.

Practicarea sportului are implicații directe asupra dezvoltării abilităților sociale și fizice, a spiritului de echipă, performanței fizice și dezvoltării caracterului.

Ordinul nr. 664/2018, cu modificările şi completările ulterioare, stabileşte programele sportive de utilitate publică care se pot finanţa din fonduri publice, respectiv programul „Promovarea sportului de performanţă“ (P1), programul „Sportul pentru toţi“ (P2), programul „întreţinerea, funcţionarea şi dezvoltarea bazei materiale sportive“ (P3), programul „Redescoperă oina“ (P4) şi programul „România în mişcare“ (P5).

Municipiul Sfântu Gheorghe, prin autoritățile sale, dorește să instituie programul sportiv de utilitate publică: „Promovarea sportului de performanţă” .

Potrivit prevederilor art. 2, alin. 2 din Ordinul nr. 664/2018, cu modificările şi completările ulterioare, finanţarea programelor sportive, iniţiate de către organizaţiile sportive aşa cum sunt enumerate la art. 181, alin. (2) din Legea nr. 69/2000, cu modificările şi completările ulterioare, din cadrul programelor sportive de utilitate publică prevăzute la art. 1 din Ordinul nr. 664/2018 se acordă în baza unei proceduri aprobate prin hotărâre a autorităţilor deliberative în conformitate cu dispoziţiile art. 671 alin. (3) din Legea nr. 69/2000, cu modificările şi completările ulterioare.

Luând în considerare modificările și completările aduse Ordinului ministrului tineretului și sportului nr. 664/2018 prin Ordinul ministrului tineretului și sportului nr. 321/31.01.2019 și Ordinul ministrului sportului nr. 69/09.02.2022, respectiv propunerile de modificare și completare a Regulamentului privind condițiile, criteriile și procedura de finanțare a programelor sportive, în baza prevederilor legii educației fizice și sportului nr. 69/2000, cu modificările și completările ulterioare, solicitate de A.C.S. Sepsi-SIC, a fost îmbunătățită documentația de finanțare a programului „Promovarea sportului de performanţă”.

Programele sportive de utilitate publică care pot fi finanţate din fonduri publice au drept scop general: valorificarea aptitudinilor individuale într-un sistem organizat de selecţie, pregătire şi competiţie care să asigure autodepăşirea continuă, realizarea de recorduri naţionale şi internaţionale, precum şi obţinerea victoriei; premierea şi recompensarea unor rezultate sportive, încurajarea practicării sportului de performanţă.

Obiectivele generale ale programelor sportive de utilitate publică sunt următoarele: evidenţierea contribuţiei semnificative şi constante a sportului de performanţă la reprezentarea şi sporirea prestigiului comunităţii locale şi ale României pe plan naţional şi internaţional, susţinerea disciplinelor şi a probelor sportive, la nivel local, naţional şi internaţional, susţinerea activităţii de performanţă a copiilor şi juniorilor în paralel cu activitatea desfăşurată şi dezvoltarea programelor sportive dedicate categoriilor defavorizate, perfecţionarea sistemelor de selecţie, pregătire şi competiţie pentru fiecare ramură de sport, susţinerea procesului de redresare a jocurilor sportive, în funcţie de valoarea, tradiţia şi gradul de

dezvoltare a fiecăruia la nivel local, naţional şi internaţional, crearea de condiţii optime de pregătire şi participare la competiţii a sportivilor în baze sportive moderne, posibilitatea de organizare de evenimente sportive locale, naţionale şi internaţionale care să aducă beneficii reale comunităţilor locale şi României.

Având în vedere cele prezentate, propun spre analiza si dezbaterea Consiliului local al Mnunicipiului Sfântu Gheorghe proiectul de hotărâre privind privind instituirea Programului sportiv de utilitate publică

”Promovarea sportului de performanță**”**

**Director executiv**

**Morar Edith**

**Nr. 36771/27.05.2022**

REFERAT DE APROBARE

**privind instituirea Programului sportiv de utilitate publică**

**”Promovarea sportului de performanță”**

Sportul de performanță constituie un factor esențial pentru dezvoltarea sportivă atât pe plan local, cât și pe plan național, îndeplinind o importantă funcție reprezentativă în competițiile sportive oficiale cu caracter cu caracter local, național sau internațional.

Prin sportul de performanță se urmărește valorificarea aptitudinilor individului într-un sistem organizat de selecție, pregătire și competiție, având ca scop ameliorarea rezultatelor sportive, realizarea de recorduri și obținerea victoriei.

Practicarea sportului are implicații directe asupra dezvoltării abilităților sociale și fizice, a spiritului de echipă, performanței fizice și dezvoltării caracterului.

Programele sportive de utilitate publică care pot fi finanţate din fonduri publice au drept scop general: valorificarea aptitudinilor individuale într-un sistem organizat de selecţie, pregătire şi competiţie care să asigure autodepăşirea continuă, realizarea de recorduri locale, naţionale şi internaţionale, precum şi obţinerea victoriei; premierea şi recompensarea unor rezultate sportive, încurajarea practicării sportului de performanţă.

Obiectivele generale ale programelor sportive de utilitate publică sunt următoarele: evidenţierea contribuţiei semnificative şi constante a sportului de performanţă la reprezentarea şi sporirea prestigiului Municipiului Sfântu Gheorghe pe plan naţional şi internaţional, susţinerea disciplinelor şi a probelor sportive, în funcţie de tradiţia şi de gradul de dezvoltare a fiecăreia la nivel local, susţinerea activităţii de performanţă la nivelul copiilor şi juniorilor în paralel cu activitatea desfăşurată şi dezvoltarea programelor sportive dedicate categoriilor defavorizate, perfecţionarea sistemelor de selecţie, pregătire şi competiţionale pentru fiecare ramură de sport, susţinerea procesului de redresare a jocurilor sportive, în funcţie de valoarea, tradiţia şi gradul de dezvoltare a fiecăruia la nivel local, naţional şi internaţional, crearea de condiţii optime de pregătire şi participare la competiţii a sportivilor în baze sportive moderne, posibilitatea de organizare de evenimente sportive naţionale şi internaţionale care să aducă beneficii reale comunităţilor locale şi României.

Având în vedere prevederile legale care reglementează materia, invocate în preambulul proiectului de hotărâre, propun spre analiza si aprobarea Consiliului local al Municipiului Sfântu Gheorghe proiectul de hotărâre privind instituirea Programului sportiv de utilitate public ”Promovarea sportului de performanță”

**P R I M A R,**

**ANTAL ÁRPÁD-ANDRÁS**